Veteranforbundet SIOPS – Skadde i internasjonale operasjoner

Veteranforbundet SIOPS – Skadde i internasjonale operasjoner er en norsk forening som arbeider for interessene til utenlandsveteraner med psykiske og fysiske skader fra militære operasjoner i utlandet, og for deres nærmeste og etterlatte. 

Fra 2023 er jurist og Afghanistan-veteran Kjetil Bragstad generalsekretær i SIOPS, og fra 2026 er Njål Kjølholdt-Gustavsen fungerende generalsekretær. Per 2025 er Libanon-veteran Arve M. Aasbak styreleder. 

Organisasjonen har sitt utspring fra et uformelt, frivillig nettverk for skadde FN-veteraner, og deres pårørende. Høsten 2006 ble SIOPS formalisert og tok organisasjonsnavnet Veteranforbundet SIOPS for å favne flere yrkes- og veterangrupper fra Forsvaret.  

 Formål 
I dag arbeider organisasjonen for både skadde utenlandsveteraner som har tjenestegjort utenfor og innenfor NATO-området, og er en av de primære veteranpolitiske organisasjonene i Norge.  

SIOPS ble dannet for å styrke arbeidet for skadde utenlandsveteraner. Organisasjonen har som mål dels å øve politisk påvirkning for å bedre utenlandsveteraners rettigheter i det norske samfunnet, dels å bistå skadde veteraner og deres familier direkte. De bistår særlig med juridisk og økonomisk rådgiving, samt moralsk støtte.

 Politiske gjennomslag 
Organisasjonen har bidratt til flere veteranpolitiske endringer, slik som innføringen av en egen veteranlov i Norge, og endringen av tildelingen for medaljen for sårt i strid.

 Kongelig beskytterskap 
SIOPS er medlem av Frivillighet Norge og Folk og Forsvar.  

Hans Kongelige Høyhet Kronprins Haakon er organisasjonens høyeste beskytter. 

 Referanser 

 Eksterne lenker 
 Nettsidene til SIOPS

Kategori:Organisasjoner for militærveteraner
Kategori:Norske militærorganisasjoner
Kategori:Norske interesseorganisasjoner